እንደምን ዋሉ!
በአርማወር ሀንሰን የምርምር ኢንስቲትዩት (AHRI) ውስጥ በፕሮጀክቶች ስም ከለጋሽ አካላት የሚገኘውን ከፍተኛ የመንግስት እና ህዝብ ሀብት አግባብ ባልሆነ መንገድ በመመዝበር፣ ተቋሙን የሚያስተዳድሩ ከፍተኛ አመራሮች ለግል እና ለቤተሰብ ንግድ እንዲሁም ለሀብት ማካበት እየዋሉት ይገኛል። በመሆኑም ይህንን መደበኛ፣ አስቸኳይ እና ጥልቅ የፎረንሲክ ምርመራ የሚሻ የሙስና ጥቆማ አቤቱታ አዘጋጅተን አቅርበናል። ከዚሁ የፋይናንስ ምዝበራ እና አሰራር ጥሰት ጋር በተያያዘ የሚከተሉት አመራሮች እና ባለስልጣናት የፋይናንስ ዝውውሮች፣ የወጪ ውሳኔዎች እና የሀብት ምንጮች በጥብቅ ሊመረመሩ ይገባል፦
1. አቶ ታመነ አቻሞ (የዋና ዳይሬክተር ጽሕፈት ቤት ኃላፊ)፦ ቀደም ሲል በሙስና ወንጀል ተጠርጥረው በቁጥጥር ስር ውለው የነበሩ፣ የፍርድ ቤት ክሳቸው ገና ያልተዘጋ እና በነፃ ያልተሰናበቱ መሆናቸውን እያሳወቅን፣ አሁንም በተመሳሳይ የፋይናንስ ምዝበራ መረብ በዋናነት እየመሩ ይገኛል።
2. አቶ መሳይ ወልደማሪያም (ምክትል ዋና ዳይሬክተር)
3. ዶክተር ዓለምሰገድ አብዲሳ (ምክትል ዋና ዳይሬክተር)፦ በአሁኑ ወቅት ምንጩ የማይታወቅ  የገንዘብ ምንጭ ያለው የግል ህንፃ በማስገንባት ላይ ይገኛሉ።
4. ዶክተር ፋኖስ ታደሰ (የዓለም ባንክ ፕሮጀክት አስተባባሪ)
5. አቶ ይስሐቅ ባዮ (የአስተዳደር ኃላፊ)፦ በቅርቡ 3ኛ የግል መኖሪያ ቤታቸውን የገዙ ሲሆን፣ የሀብት ምንጫቸው አጠራጣሪ እና ከቀጥታ ገቢያቸው ጋር የማይመጣጠን ነው።
በተጨማሪም የኢንስቲትዩቱን የመንግስት እና የለጋሾች ገንዘብ በቀጥታ እንዲያዝ እና እንዲንቀሳቀስ የሚደረገው ደምስ በተባለ በኮንትራት በተቀጠረ ሰራተኛና የፋይናንስና ግዢ ሃላፊ  አማካኝነት ነው። በኮንትራት የተቀጠረ ሰራተኛ የመንግስትን እና የለጋሾችን በጀት ያለ ምንም ተከታታይ፣ ተቆጣጣሪ አካል እንደፈለገ እንዲመዝበር እና እንዲያስመዝብር መደረጉ የፋይናንስ ቁጥጥር ስርዓቱ ሙሉ በሙሉ መፍረሱን ያሳያል።
በተቋሙ ውስጥ በጥልቅ የፎረንሲክ ምርመራ ሊፈተሽ የሚገባው ያልተለመደ እና አጠራጣሪ የፈጣን በጀት ወጪ አፈጻጸም ይታያል። ለአብነት ምሳሌ ለመጥቀስ ብቻ በዶክተር ፋኖስ ታደሰ በሚያስተባብሩት አንድ የአለም ባንክ ፕሮጀክት ብቻ ባለፉት ሁለት ወራት ውስጥ ብቻ በግምት 90 ሚሊዮን የኢትዮጵያ ብር ወጪ የተደረገ ሲሆን፣ ከዚህ ውስጥ ባለፈው ሰኔ ወር ብቻ በግምት 59 ሚሊዮን ብር ወጪ ተደርጓል። እነዚህ ከፍተኛ የገንዘብ ዝውውሮች እና ምዝበራዎች ከፋይናንስ አሰራር ህጋዊነት፣ ከህግ እና ደንብ ተገዢነት፣ ከማጽደቅ ሂደቶች፣ ከለጋሾች መመሪያ እንዲሁም ከፕሮጀክቶቹ ህጋዊ ወሰን (Scope) አንጻር ከባድ የሙስናና የምዝበራ ጥያቄዎችን ያስነሳሉ። ከሎሎች ፕሮጀክቶች ለምሳሌ ነዳጅ ከመንግስት ይቀዳና፣ ከፕሮጀክቱ እንደተቀዳተደርጎ ወራረዳል፣ ለመኪናዎች እድሳት እየተባለ በርካታ ሚሊኖች ባልታወቁ ጋራጆች ስም ይወጣል፣ ለግቢ ማዋብ ተብሎ በአንድ ሳምንት 33 ሚለየን ወጪ ተደርጋል፣ ግዢ በመንግስት ሃብት ይገዛና ከፕሮጀክቶች እንደተገዛ ተደርጎ ይወራረዳል ይህም በመቶ ሚልየኖች ብሮች በወራት ደብዛቸው ይጠፋል፡፡ የቤቱ ጉድ ልዩ ነው፡፡ መንግሰት እንዚህህ ምዝበራዎች በአስቸኳይ ሊያስቆም ይገባል፡፡ በአፋጣኝ፡፡
ይህ የጥፋት መረብ በጥቂት ግለሰቦች ላይ ብቻ የተወሰነ እንዳልሆነ መረጃዎች ያመላክታሉ። ተቋሙን ከጤና ሚኒስቴር በበላይነት ከሚከታተሉት ሚኒስትር ዴኤታ ፍሬሕይወት አበበ ጋር ንክኪ እንዳለ እና ለጋሾች የሰጡት ሀብት አግባብ ባልሆነ መንገድ ጥቅም ላይ መዋሉን እያወቁ ዝምታን መምረጣቸው ይታወቃል። ስለዚህ የውስጥ ኦዲት ወይም ተቋማዊ ግምገማ ብቻውን ፍፁም ገለልተኛ ሊሆን ስለማይችል የህዝብን እና የለጋሾችን እምነት ሊመልስ አይችልም።
በመሆኑም፦
· ከአርማወር ሀንሰን የምርምር ኢንስቲትዩት (AHRI) ወይም ከጤና ጥበቃ ሚኒስቴር ጋር ምንም ዓይነት ተቋማዊና ጥቅማጥቅም ግንኙነት የሌላቸው የውጭ ነፃ ኦዲተሮች ወይም የፋይናንስ ደህንነት/መርማሪ አካላት እንዲመደቡ፤
· አስቸኳይ እና ነፃ የሆነ የፎረንሲክ ፋይናንስ ኦዲት፣ የግዢ ስርዓት ኦዲት እና የአፈጻጸም ግምገማ እንዲካሄድ፤
· ከእነዚህ ፕሮጀክቶች ጋር የተያያዘ የገንዘብ ዝውውር፣ የግዢ ውሳኔ፣ የጉዞ ፈቃድ፣ የዎርክሾፕ ሂደት በጥልቀት እንዲመረመር፤ በአክብሮት እንጠይቃለን።

